《奉陪李大夫九日龙沙宴会》
唐代·权德舆

龙沙重九会，千骑驻旌旗。水木秋光净，丝桐雅奏迟。
烟芜敛暝色，霜菊发寒姿。今日从公醉，全胜落帽时。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。